text: село Смилян - Смолян днес!
  начало / Населени места в община Смолян / село Смилян
  Смилян (старо име: Исмилян) се намира на 15 км югоизточно от Смолян. Разположено е на двата бряга на река Арда. В близост се намират селата Кошница, Могилица, Арда, Сивино, Бориково и др. Населението на с.Смилян към 2009г.е около 2500 жители.Надморската височина на селото е около 800 метра. Името на село Смилян идва от създателите му - славянски племена смолени. Реално името на селото е било Смолен. След завладяването на България от османските нашественици, настъпват тежки времена за жителите на селото.Историята помни героичното отстояване на християнската вяра от жителите на селото и техния духовен водач - епископ Висарион Смоленски, убит жестоко от турците през 1662г. В периода 1 декември 1912 - началото на януари 1913 година жителите на селото са подложени на мъчения от български паравоенни части и БПЦ с цел да бъдат покръстени. Населението е подложено на всякакви видове терор, като в това влиза и разрушаване на 220 къщи. В наши дни името Смолян е дадено на днешния град Смолян, а на селото дават името Смилян.От превратната история на с. Смилян изцяло е запазена Часовниковата кула построена от устовски дерибей. Тя е високата над 10 метра. Първоначално е строена за наблюдателница и то преди два века, когато Смилян е бил административен център на тогавашната Ахъчелебийска каза. Отгоре се виждат пътя и цялото поречие на река Арда и местните жители навреме са били предупреждавани ако идва враг. През 1929 година за първи път след Освобождението районът е посетен от тогавашния министър-председател Андрей Ляпчев. Той подарява на Смилян часовниковия механизъм, който е монтиран на върха на възстановената кула.Оттогава самоуки местни майстори са се грижили за часовника и десетките му зъбчати колелца. "Металът все пак се влияе от резки промени на температурата. Това особено се отнася за зимния период, когато е много студено и самият часовников механизъм забавя хода си и това налага своевременното му смазване, за да работи наистина като часовник. Така че трудно се поддържа", разказват местните хора. Движението на зъбчатите колела и на стрелките по циферблата се регулира от тежести, а звънка камбана отброява всеки кръгъл час. Часовникът не е бил точен само когато се сменя зимното с лятно часово време и майсторите на ръка местят стрелките му. Пред кулата е издигнат монумент на Висарион Смолянски, който е зверски убит по времето на второто масово помохамеданчване.В селото се намира и една от най-големите източноправославни църкви в Родопите – храмът "Св. Спас". Уникални са природните дадености на Смилян и района около него - мек климат, кристално чист въздух, бистри води на река Арда и множество потоци и рекички.В околностите му се намират пещерите " Ухловица", "Надарска", "Бориковска", "Гарга дере", "Калето", историческите забележителности ( Агушевия конак, тракийското светилище на в. Ком и др.) Търсачите на силни усещания могат да се впуснат в приключението "Гарга дере", туристически маршрут включващ скално катерене и рапел, алпийски тролей и проникване в неблагоустроени пещери, включително в такава с подземен поток. Всяка година се отбелязва празника на смилянския фасул, на който се избират крал и кралица на боба. Празникът се организира от Читалище "Асен Златаров" с. Смилян.Село Смилян е прочуто с производството на едрия салатен фасул. По време на празника се организират конкурси – за най-добър производител, за пано от фасул, за кулинарно ястие от фасул. Самодейният състав към читалището изнася програма от тематични скечове, свързани с отглеждането и обработката на фасула като традиционен поминък. Провежда се от 2003 г. всяка година в последния уикенд на ноември. Всяка последна събота и неделя на месец август в китното и приветливо родопско селце се провежда традиционният за това място събор "Бащино огнище". На него се избира "Мис Крава".	Последно променена в Сряда, 22 Януари 2014 21:23	Публикувана в
  Малчуганите от ОДЗ "Елица"-Мадан пресъздадоха пролетния обичай лазаруване
  Утвърдени са графиците за изпращане на зрелостниците и местата, където ще се провеждат баловете
  Десетокласници от І СОУ "Св. Св. Кирил и Методий" преписват "История славянобългарска"
  « село Славейно	село Соколовци »
  нагоре	Новините от >>>
  пампоровосмолянбанитеборинодевиндоспатзлатоградмаданнеделинорудоземчепеларе
  ПОПУЛЯРНИ СЕЛА В ОБЛАСТТА	село Кукувица
  Село Кукувица е родопско село, част от община Смолян. Селото представлява пръ...	село Триград
  Село Триград е разположено по Триградското карстово плато. Намира се на 1240 ...	село Върбово
  Родопското село Върбово се намира на 3км от Широка лъка. Административно се о...	село Старцево
  Златоградското село Старцево е носело старото тракийско наименование &q...	село Могилица
  Смолянското село Могилица се намира на 35 км югоизточно от Смолян по поречиет...	село Арда
  Село Арда (старо име Арда баше) отстои на 30 км южно от Смолян. Разположено е...	село Гела
  В Перелишкия дял на планината Родопите, в подножието на вр. Голям Перелик, вр...	село Стикъл
  Село Стикъл се намира в подножието на връх Голям Перелик, в близост до ...	село Стойките
  Село Стойките се намира на 15 км от областния център Смолян и 7 км от зимния ...	>>> Проблясъци	Ако се возите в кола и силно са ви ударили - излезте и проверете: ако са ви ударили отзад е на пари, ако е отпред - на бой.